Diari Oficial de la Generalitat Valenciana


Sumari del DOGV 6609, del 15-09-2011 (2011/9413)

RESOLUCIÓ de 8 de setembre de 2011, de la directora general d'Educació i Qualitat Educativa, de la Conselleria d'Educació, Formació i Ocupació, per la qual s'amplia el termini màxim per a la resolució i notificació de la convocatòria feta basant-se en l'Orde 3/2011, de 7 de febrer, de la Conselleria d'Educació, per la qual s'oferixen ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6609

Data del DOGV
:   15-09-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/9413


Data del document
:   08-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de setembre de 2011, de la directora general d'Educació i Qualitat Educativa, de la Conselleria d'Educació, Formació i Ocupació, per la qual s'amplia el termini màxim per a la resolució i notificació de la convocatòria feta basant-se en l'Orde 3/2011, de 7 de febrer, de la Conselleria d'Educació, per la qual s'oferixen ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial. [2011/9413]  
  
  
En data 23 de febrer de 2011 es va publicar en el Diari Oficial de la Comunitat Valenciana l'Orde 3/2011, de 7 de febrer, de la Conselleria d'Educació, per la qual s'oferixen ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial.  
En la base onze, apartat 4, de l'orde mencionada s'establix que el termini per a la resolució de la convocatòria serà de sis mesos a partir de la data de finalització del termini de sol·licituds, és a dir, el 24 de setembre de 2011.  
A conseqüència, d'una banda, de l'elevat nombre de sol·licituds presentades (520) en relació amb el termini fixat per a la tramitació administrativa i la instrucció del procediment d'esta convocatòria, i, d'una altra, de la complexitat del procés de comprovació de dades requerides, avaluació i elaboració d'informes tècnics que han d'emetre la Comissió de Valoració i la Comissió de Selecció, es preveu la impossibilitat de resoldre el procediment en el termini fixat, a pesar d'haver habilitat tots els mitjans materials i personals disponibles a este efecte, per la qual cosa, en aplicació del que preveu l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa necessària una ampliació del termini màxim inicialment establit per a la resolució de la totalitat de les sol·licituds presentades.  
  
Per tot el que s'ha exposat i en virtut de les facultats que té conferides la directora general d'Educació i Qualitat Educativa per l'article quint de la convocatòria esmentada, resolc:  
Ampliar de sis a nou mesos el termini màxim per a la resolució i notificació del procediment d'adjudicació d'ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial, establit basant-se en l'Orde 3/2011, de 7 de febrer, de la Conselleria d'Educació.  
Per mitjà d'esta resolució queden notificats tots els sol·licitants que han concorregut a la referida convocatòria, en compliment de l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
La present resolució ha d'entrar en vigor l'endemà de ser publicada en el Diari Oficial de la Comunitat Valenciana.  
Contra la present resolució d'ampliació de termini no pot interposar-se cap recurs, de conformitat amb el que establix l'article 42.6 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
València, 8 de setembre de 2011.- La directora general d'Educació i Qualitat Educativa: Beatriz Gascó Enríquez.